**Topaic 12**

**Laethanta Saoire agus Taisteal**

**Feidhmeanna an aonaid**

*San aonad seo foghlaimeoidh an rang conas/faoi:*

* ceist a chur ar dhuine an raibh sé ar laethanta saoire agus an cheist sin a fhreagairt
* fiafraí de dhuine cén áit a raibh sé ar saoire agus an cheist sin a fhreagairt
* eolas a lorg agus a thabhairt faoi lóistín
* eolas a lorg agus a thabhairt faoin aimsir
* fiafraí de dhuine cé a bhí leis agus an cheist sin a fhreagairt
* tuairimí a lorg agus a thabhairt faoin áit

**An ghramadach**

*San aonad seo clúdaítear:*

* An aimsir chaite den bhriathar: d’fhan, thaitin, d’ith, d’ól
* Ceisteanna agus freagraí san aimsir chaite: ar fhan...?, ar thaitin...?, an raibh...?
* Na réamhfhocail **i** agus **sa**: i gCeanada, sa Fhrainc
* Aidiachtaí: deas, cairdiúil, saor, daor
* Na réimíreanna **an** agus **ró-**: an-fhliuch, róthe

**Stór focal**

*San aonad seo clúdaítear:*

* Tíortha: Meiriceá, Ceanada, Sasana, an Spáinn, an Fhrainc, an Iodáil
* An aimsir: fuar, te, fliuch, scamallach, sneachta (trom)
* Cineálacha lóistín: óstán, árasán, brú, carbhán, puball, teach lóistín
* Pointí ama: seachtain, coicís, mí

**Beidh an foghlaimeoir in ann…**

**Labhairt**

* Beidh an foghlaimeoir in ann ceisteanna simplí a chur ar dhaoine faoi laethanta saoire. Beidh sé in ann ceisteanna a chur agus cur síos an-simplí a thabhairt faoin áit, an aimsir, an bia agus na daoine

**Cluastuiscint**

* Tuigfidh an foghlaimeoir ceisteanna simplí agus cur síos an-simplí a bhaineann le laethanta saoire.

**Léamhthuiscint**

* Beidh na foghlaimeoirí in ann na príomhfhocail agus na príomhfhrásaí a bhaineann le laethanta saoire a aithint. Beidh siad in ann cur síos an-simplí ar laethanta saoire a thuiscint mar shampla, cuntas dialainne.

**Scríbhneoireacht**

* Beidh na foghlaimeoirí in ann frásaí an-simplí a scríobh a bhaineann le laethanta saoire a bhí acu. Mar shampla, cuntas dialainne a bhfuil cúpla abairt ann.

**Moltaí**

* Moltar na gníomhaíochtaí a dhéanamh san ord seo a leanas

An raibh tú ar laethanta saoire? (Labhairt)

Lóistín (Labhairt)

Cén cineál lóistín? (Éisteacht)

An Aimsir (Labhairt)

An aimsir ar fud an domhain (Éisteacht)

An tSaoire (Labhairt)

Mo shaoire (Scríbhneoireacht)

An Fhoghraíocht - *t* agus *t* séimhithe (Foghraíocht)

Mo Laethanta Saoire (Labhairt)

Ar thaitin an tsaoire leo? (Éisteacht)

An freagra is fearr (Éisteacht)

Cé a dúirt é? (Éisteacht)

Saoire san Iodáil (Léitheoireacht)

Dialann Lorcáin (Scríbhneoireacht)

An Banc Teanga

* Ní gá an t-ord seo a leanúint. Laistigh de gach topaic tá réimse leathan de ghníomhaíochtaí éagsúla. Ní gá gach gníomhaíocht a dhéanamh le do ghrúpa. Roghnaigh na gníomhaíochtaí bunaithe ar riachtanais agus ar chumas na bhfoghlaimeoirí. Tá treoracha soiléire mar aon le gach gníomhaíocht. Tá gníomhaíochtaí sa bhreis bunaithe ar ghnéithe den ghramadach a thagann chun cinn sa topaic ar fáil chomh maith agus moltar iad a úsáid i dteannta le gníomhaíochtaí éagsúla. Tá moltaí ar fáil sna treoracha a ghabhann leis na gníomhaíochtaí difriúla.